CELEX: C2005/171/01
Language: da
Date: 2005-07-09 00:00:00
Title: Domstolens dom (Store Afdeling) af 10. maj 2005 i sag C-400/99, Den Italienske Republik mod Kommissionen for De Europæiske Fællesskaber (Annullationssøgsmål — statsstøtte — støtte til en søtransportvirksomhed — kontrakt om forsyningspligt — ingen støtte, hverken eksisterende eller ny støtte — indledning af proceduren i artikel 88, stk. 2, EF — suspensionspligt)

9.7.2005   
            
            
               DA
            
            
               Den Europæiske Unions Tidende
            
            
               C 171/1
            
         
      DOMSTOLENS DOM
   
   (Store Afdeling)
   af 10. maj 2005
   i sag C-400/99, Den Italienske Republik mod Kommissionen for De Europæiske Fællesskaber (1)
   
   (Annullationssøgsmål - statsstøtte - støtte til en søtransportvirksomhed - kontrakt om forsyningspligt - ingen støtte, hverken eksisterende eller ny støtte - indledning af proceduren i artikel 88, stk. 2, EF - suspensionspligt)
   (2005/C 171/01)
   Processprog: italiensk
   I sag C-400/99, angående et annullationssøgsmål i henhold til artikel 230 EF, anlagt den 18. oktober 1999, Den Italienske Republik, først ved U. Leanza, derefter ved I.M. Braguglia, som befuldmægtigede, bistået af avvocati dello Stato P.G. Ferri og M. Fiorilli, mod Kommissionen for De Europæiske Fællesskaber ved E. De Persio samt D. Triantafyllou og V. Di Bucci, som befuldmægtigede, har Domstolen (Store Afdeling), sammensat af præsidenten, V. Skouris, afdelingsformændene P. Jann, C.W.A. Timmermans og A. Rosas samt dommerne J.-P. Puissochet (refererende dommer), R. Schintgen, N. Colneric, S. von Bahr og N. Cunha Rodrigues; generaladvokat: C. Stix-Hackl; justitssekretær: R. Grass, den 10. maj 2005 afsagt dom, hvis konklusion lyder således:
   
               1)
            
            
               Kommissionens beslutning, som blev meddelt Den Italienske Republik ved skrivelse SG(99) D/6463, af 6. august 1999 om indledning af proceduren efter artikel 88, stk. 2, EF vedrørende statsstøtte C64/99 (ex NN 68/99) (EFT 1999 C 306, s. 2), annulleres, for så vidt den, indtil meddelelsen til de italienske myndigheder af beslutningen om at afslutte proceduren i forhold til det berørte selskab (Kommissionens beslutning K(2001) 1684 af 21.6.2001, eller Kommissionens beslutning K(2004) 470 endelig udg. af 16.3.2004), medførte suspension af ordningen med skattemæssige lempelser på forsyninger af brændstof og smøreolie til Tirrenia-koncernen.
            
         
               2)
            
            
               I øvrigt frifindes Kommissionen for De Europæiske Fællesskaber.
            
         
               3)
            
            
               Hver part bærer sine egne omkostninger
            
         
      (1)  EFT C 20 af 22.1.2000.